laion/Wikipedia-Exotic huggingface dataset:
ვალუტა

ვალუტა იტალ. valuta – ფასი, ღირებულება) — ამა თუ იმ ქვეყნის ფულის ერთეული, ასევე უცხო სახელმწიფოების ფულის ნიშნები, აგრეთვე საკრედიტო და საგადასახდელო დოკუმენტები (თამასუქების, ჩეკების, ბანკნოტების სახით), რომლებიც გამოხატულია უცხოური ფულის ერთეულებით და გამოიყენება საერთაშორისო ანგარიშსწორებაში (უცხოური ვალუტა). გამოყენების რეჟიმის მიხედვით ვალუტა შეიძლება იყოს თავისუფლად კონვერტირებადი, ნაწილობრივ კონვერტირებადი და არაკონვერტირებადი. თავისუფლად კონვერტირებადი — იმ ქვეყნების ვალუტა, რომელთა კანონმდებლობით ვალუტასთან დაკავშირებული ოპერაციები პრაქტიკულად შეუზღუდავია. ასეთი ვალუტა სპეციალური ნებართვის გარეშე იცვლება ნებისმიერ სხვა ვალუტაზე. მაგალითად, აშშ დოლარი, ბრიტანული გირვანქა სტერლინგი, იაპონური იენა, ევრო და სხვ. ნაწილობრივ კონვერტირებადი — იმ ქვეყნების ვალუტა, სადაც გარკვეული წრის სავალუტო ოპერაციებზე შეზღუდვებია შენარჩუნებული. არაკონვერტირებადი — იმ ქვეყნების ვალუტა, სადაც მოქმედებს სხვადასხვა სახის შეზღუდვა და აკრძალვა ეროვნულ და უცხო ქვეყნების ვალუტის შემოტანა-გატანაზე, ვალუტისა და სავალუტო ფასეულობათა ყიდვა-გაყიდვაზე, მის გაცვლაზე. ვალუტის ყიდვა-გაყიდვა ხდება ვალუტის ბაზარზე, სადაც ეს პროცესი მიმდინარეობს ვალუტაზე მოთხოვნა-მიწოდების საფუძველზე. ვალუტის ბაზარი უზრუნველყოფს საერთაშორისო ანგარიშსწორებასა და სავალუტო რისკის დაზღვევას, ვალუტის რეზერვის დივერსიფიკაციას, სავალუტო ინტერვენციას. ვალუტის ბაზრის მთავარი სუბიექტები არიან ბანკები, რომლებიც ფლობენ ფილიალთა ფართო ქსელს. ამასთან, ვალუტის ბაზარზე სავალუტო ოპერაციები ხორციელდება როგორც ბანკებს, ასევე ბანკებსა და საკუთარ კლიენტებს შორის (საერთაშორისო ანგარიშსწორება საგარეო ვაჭრობის, ტურიზმის, მომსახურების, კერძო გზავნილების, კაპიტალის მოძრაობის ხაზით და სხვ.). უმსხვილესი საერთაშორისო სავალუტო ბაზრებია: ნიუ-იორკის, ლონდონის, ტოკიოს, პარიზის, მაინის ფრანკფურტის, ციურიხის, ჰონკონგის, სინგაპურის, ბაჰრეინის და ა.შ. ვალუტის კურსი არის სხვადასხვა ქვეყნების ფულად ერთეულებს შორის თანაფარდობა. ვალუტის კურსის სიდიდეზე გავლენას ახდენს სხვადასხვა ფაქტორი, მათ შორის ვალუტის მსყიდველობითუნარიანობა, ქვეყნის საგადასახდელო ბალანსი, ინფლაციის დონე, ქვეყნის განვითარების საერთო ეკონომიკური დონე, წარმოებული პროდუქციის კონკურენტუნარიანობა მსოფლიო ბაზარზე, წარმოების ეფექტიანობა, პოლიტიკური სტაბილურობა, სუბიექტური ფაქტორები, როგორიცაა ნდობა, რწმენა, ინფლაციური მოლოდინი მოცემული ვალუტისადმი და მოცემული ქვეყნის ეკონომიკური განვითარების პერსპექტიულობა. ვალუტა // ენციკლოპედია „საქართველო“, ტ. 3, თბ., 2014. — გვ. ?. მსოფლიოს ვალუტები Foreign Currency Trading დაარქივებული 2005-12-10 საიტზე Wayback Machine.
ვაგი

ვაგი (სლოვაკ. Váh) — მდინარე სლოვაკეთში, დუნაის მარცხენა შენაკადი. სლოვაკეთის უგრძესი მდინარე. სიგრძე 406 კმ, აუზის ფართობი 15,075 კმ². წარმოიქმნება მდინარეების ბიელი-ვაგისა და ჩიერნი-ვაგის შეერთებით, რომლებსაც სათავეები აქვთ მაღალი ტატრებისა და დაბალი ტატრების მთებში. მეტწილად მიედინება მთაში, ქვემოთ — შუა დუნაის ვაკეზე. წყალდიდობა იცის გაზაფხულზე. სანაოსნოა ქალაქ სერედამდე. იყენებენ სარწყავად, წყალმომარაგებისა და ენერგეტიკული მიზნით, ხე-ტყის დასაცურებლად. ვაგზე და მის შენაკად ორავაზე შექმნილია ჰესების სისტემა. ვაგის ნაპირზე გაშენებულია ქალაქები რუჟომბეროკი, ჟილინა, ტრენჩინი. წყლის საშუალო ხარჯი 152 მ³/წმ. მდინარის სახელწოდება წარმოსდგება ლათინური სიტყვისაგან vagus, რაც „მოხეტიალეს“ ნიშნავს. შეგიძლიათ იხილოთ მედიაფაილები თემაზე „ვაგი“ ვიკისაწყობში. ვაგი — სტატია დიდი საბჭოთა ენციკლოპედიიდან (რუსული) ვაგი — სტატია ენციკლოპედია ბრიტანიკიდან (ინგლისური)
ვიშეუ

ვიშეუ (რუმ. Râul Vișeu) — მდინარე ჩრდილოეთ რუმინეთში, მარამურეშის ისტორიული ოლქის ტერიტორიაზე. მდინარე ტისის მარცხენა შენაკადი. სიგრძე 77 კმ, აუზის ფართობი 1606 კმ². სათავე აქვს როდნის მთებში, ზღვის დონიდან 1409 მ სიმაღლეზე. ერთვის შენაკადები. მდინარის ნაპირზე გაშენებულია ქალაქები. რუმინეთის მდინარეების სია შეგიძლიათ იხილოთ მედიაფაილები თემაზე „ვიშეუ“ ვიკისაწყობში.
ოქროს გლობუსის 51-ე დაჯილდოება

ოქროს გლობუსის 51-ე დაჯილდოება გაიმართა 1994 წლის 22 იანვარს. ოფიციალური საიტი დაარქივებული 2015-08-01 საიტზე Wayback Machine.
ნოვოსარატოვკა

ნოვოსარატოვკა (რუს. Новосаратовка) — სოფელი სვერდლოვის საქალაქო დასახლებაში, ლენინგრადის ოლქში. ლეგენდის თანახმად, დასახლების სახელი წარმოიშვა შემდეგნაირად: დაგეგმილი იყო, რომ კოლონისტები თავდაპირველად უნდა დასახლებულიყვნენ სარატოვში, თუმცა ასე არ მოხდა და დასახლდნენ ამჟამინდელ ტერიტორიაზე, დასახლებას კი დაერქვა ნოვოსარატოვკა (ახალი სარატოვი). ნოვო-სარატოვის კოლონია დაარსდა ეკატერინე II-ის დროს გერმანელი კოლონისტების მიერ, მდინარე ნევის მარჯვენა სანაპიროზე. გერმანელი მოსახლეობა აქ 1942 წლის მარტამდე ცხოვრობდა, შემდეგ კი მთლიანად დეპორტირებულ იქნენ დასახლებიდან. ↑ Сведения о населении Всеволожского района ↑ Н. X. Виленская и В. Н. Клычин. На лыжах по окрестностям Ленинграда. 1930 г. ↑ И. В. Черказьянова, д.и.н., «Трагедия войны для немцев Ленинграда и Ленинградской области»
ჯონათან დემი

ჯონათან დემი (ინგლ. Jonathan Demme; დ. 22 თებერვალი, 1944 — გ. 26 აპრილი, 2017) — ამერიკელი კინორეჟისორი. ცნობილია ფილმით „კრავთა დუმილი“, რომლისთვისაც მიიღო ოსკარის ჯილდო. 1980 - მელვინი და ჰოვარდი (Melvin and Howard) 1991 - კრავთა დუმილი (The Silence of the Lambs) 1993 - ფილადელფია (Philadelphia) შეგიძლიათ იხილოთ მედიაფაილები თემაზე „ჯონათან დემი“ ვიკისაწყობში. Storefront Demme დაარქივებული 2010-02-11 საიტზე Wayback Machine. ჯონათან დემი კინოფილმების ინტერნეტ-მონაცემთა ბაზაში
ოსკარის მე-4 დაჯილდოება

ოსკარის მე-4 დაჯილდოების ცერემონია — საუკეთესო ფილმებისა და კინოხელოვანების მე-4 დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1931 წლის 10 ნოემბერს და მასში მონაწილეობა მიიღეს 1930 წლის 1 აგვისტოდან 1931 წლის 31 ივლისამდე გამოსულმა საუკეთესო ფილმებმა. დაჯილდოება გაიმართა ბილტმორის სასტუმროში, ლოს-ანჯელესი. შოუს უმასპინძლა ლორენს გრანტმა. ცერემონიაზე აკადემიამ გასცა ჯილდოები 9 კატეგორიაში. აკადემიამ დააბრუნა ნომინაცია საუკეთესო ლიტერატურული წყაროსთვის, რომელიც პირველი დაჯილდოების შემდეგ პროგრამიდან ამოღებული იყო. ყველაზე მეტი, 7 ნომინაცია დაიმსახურა ფილმმა სიმარონი, რითიც ნომინაციების რეკორდი მოსხნა. მანვე მიიღო საუკეთესო სურათის ჯილდო და მოხსნა ჯილდოების რეკორდი 3 მიღებული ოსკარით. ფილმი ასევე იყო პირველი და ერთადერთი ვესტერნი, რომელმაც საუკეთესო სურათის ნომინაცია, სანამ 59 წლის შემდეგ, 1990 წელს იგივე მგლებთან მოცეკვავემ არ გაიმეორა. საუკეთესო მსახიობი კაცის კატეგორიაში ნომინირებული იყო ცხრა წლის ჯეკი კუპერი, პირველი ბავშვი ნომინანტი ოსკარის ისტორიაში. ის ყველაზე ახალგზარდა ნომინანტად რჩებოდა კიდევ თითქმის 50 წლის განმავლობაში. ცერემონიის დროს, კუპერს საუკეთესო მსახიობი ქალის კატეგორიაზე ნომინირებული, მარი დრესლერი მხარზე ჩაეძინა. ოსკარის მონაცემთა ბაზა დაარქივებული 2008-07-07 საიტზე Wayback Machine.
თიხაფიქალი

თიხაფიქალი — ნაცრისფერი, მოყვითალო ან მოშავო-მონაცისფრო სუსტად მეტამორფიზებული ქანები. ახასიათებს წვრილმარცვლოვნება, აქვს ფიქლებრივი ტექსტურა და მჭიდრო აგებულება. ფორიანობა 1-3%. შეიცავს: ჰიდროქარსებს, სერიციტს, ქლორიტებს, კაოლინიტს, მონტმორილონიტს, კვარცს, მინდვრის შპატებს, ზოგჯერ — ნახშიროვან ნივთიერებას, კარბონატებს და სხვა. წარმოიქმნება თიხოვანი ნალექების შედარებით სუსტი მეტამორფიზმის შედეგად. თიხოვანი ფიქლების ჯგუფს განეკუთვნება აგრეთვე სახურავი და ასპიდური ფიქლებიც, რომელნიც გარდამავალ ტიპს წარმოადგენენ მეტამორფიზებულსა და ნამდვილ მეტამორფულ ქანებს შორის. თიხოვანი ფიქლები საქართველოში გავრცელებულია კავკასიონის ნაოჭა სისტემაში. ↑ ზოგადგეოგრაფიულ ტერმინთა ენციკლოპედიური ლექსიკონი. თბ., 2014, გვ. 131. ↑ ქოიავა ვ., ქართული საბჭოთა ენციკლოპედია, ტ. 4, თბ., 1979. — გვ. 686.
ჯოან ვუდუორდი

ჯოან ვუდუორდი (ინგლ. Joanne Woodward; დ. 27 თებერვალი, 1930, მალაგა) — ამერიკელი მსახიობი და პროდიუსერი. ცნობილია ფილმით „ევას სამი სახე“. იყო მსახიობ პოლ ნიუმენის მეუღლე ამ უკანასკნელის გარდაცვალებამდე. შეგიძლიათ იხილოთ მედიაფაილები თემაზე „ჯოან ვუდუორდი“ ვიკისაწყობში. ჯოან ვუდუორდი კინოფილმების ინტერნეტ-მონაცემთა ბაზაში Joanne Woodward at Allmovie
იაბლუნკოვის უღელტეხილი

იაბლუნკოვის უღელტეხილი (ჩეხ. Jablunkovský průsmyk) — უღელტეხილი დასავლეთ კარპატებში, ჩეხეთში. სიმაღლე 553 მ. წარმოადგენს დასავლეთ ბესკიდებში ყველაზე მოხერხებულ უღელტეხილს, რომელიც ვაგის ხეობას ზემო ოდერთან აერთებს. იაბლუნკოვის უღელტეხილზე გადის რკინიგზა და გზატკეცილი. Jablunkovský priesmyk | Encyclopaedia Beliana
ოქროს გლობუსის მე-8 დაჯილდოება

ოქროს გლობუსის მე-8 დაჯილდოება გაიმართა 1951 წლის 28 თებერვალს. ოფიციალური საიტი დაარქივებული 2015-08-01 საიტზე Wayback Machine.
ჯეისონ რობარდსი

ჯეისონ რობარდსი (ინგლ. Jason Robards; დ. 26 ივლისი, 1922, ჩიკაგო — გ. 26 დეკემბერი, 2000, ბრიჯპორტი) — ამერიკელი კინოს, თეატრისა და ტელევიზიის მსახიობი. არის ტონის, ემისა და ოსკარის ლაურეატი. მონაწილეობდა მეორე მსოფლიო ომში. ცნობილი გახდა იუჯინ ო'ნილის გმირების როლების შესრულებით. შეგიძლიათ იხილოთ მედიაფაილები თემაზე „ჯეისონ რობარდსი“ ვიკისაწყობში. ჯეისონ რობარდსი კინოფილმების ინტერნეტ-მონაცემთა ბაზაში
ყარაბაღი (საფეხბურთო კლუბი)

ყარაბაღი აღდამი (აზერ. Qarabağ Ağdam) — აზერბაიჯანული კლუბი, რომელიც ჩამოყალიბდა ქალაქ აღდამში, ასპარეზობს აზერბაიჯანის პრემიერ ლიგაში. აზერნბაიჯანის თასის სამგზის მფლობელი. აზერბაიჯანის პრემიერ ლიგა გამარჯვებული (11): 1993, 2013-14, 2014-15, 2015-16, 2016-2017, 2017-2018, 2018-2019, 2019-20, 2021-22, 2022/23, 2023/24. აზერბაიჯანის თასი გამარჯვებული (6): 1993, 2005-06, 2008-09, 2014-15, 2015-16, 2016/17. აზერბაიჯანის სუპერთასი გამარჯვებული (1): 1994. ვიკისაწყობში არის გვერდი თემაზე: ყარაბაღი (საფეხბურთო კლუბი) ოფიციალური საიტი დაარქივებული 2016-04-05 საიტზე Wayback Machine. . (ინგლისური) (აზერბაიჯანული) Facebook-ის ოფიციალური გვერდი.
ოსკარის 67-ე დაჯილდოება

ოსკარის 67-ე დაჯილდოების ცერემონია — საუკეთესო ფილმებისა და კინოხელოვანების რიგით 67-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1995 წლის 27 მარტს შრინის აუდიტორიაში. პავილიონშილოს-ანჯელესი, კალიფორნია და მასში მონაწილეობა მიიღეს 1994 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. Academy Awards Official Web Site
ლეპუშულუის ქედი

ლეპუშულუის ქედი, ლეპუშის ქედი (რუმ. Munții Lăpușului) — ვულკანური ქედი აღმოსავლეთ კარპატებში. მაქსიმალური სიმაღლე 1400 მ-მდე. ქედი გადაჭიმულია ზემო ტისის მარმაროშის აუზის სამხრეთით, რომელიც როდნის მასივამდე აღწევს. კალთებიდან სათავეს იღებს მდინარე ლეპუში. ლეპუშულუის ქედი (უნგრული)
დიდი ფატრა

დიდი ფატრა (სლოვაკ. Veľká Fatra) — ქედი დასავლეთ კარპატებში, ჩრდილოეთ სლოვაკეთში. უმაღლესი წერტილის სიმაღლეა 1595,6 მ (მთა ოსტრედოკი). გეომორფოლოგიურად ფატრა-ტატრების ოლქის ნაწილია. მნიშვნელოვანი ნაწილი აგებულია მეზოზოური ასაკის ქანებით; ცენტრალური ნაწილი ფიქლებით, ხოლო სამხრეთი და სამხრეთ-დასავლეთი ნაწილი — კირქვებითა და დოლომიტებით. დანაწევრებულია კანიონისმაგვარი ხეობებით. ტერიტორიის დიდი ნაწილი, დაახლოებით 90% დაფარულია წიფელითა და სოჭით, გვხვდება აგრეთვე ნაძვი. 1971 წელს დიდი ფატრის ტერიტორია ნაკრძალად გამოცხადდა, ხოლო 2002 წლის 1 აპრილიდან ეროვნული პარკია. განვითარებულია ტურიზმი. ↑ uristická mapa 121 Veľká Fatra 1 : 50 000. 8. vyd. Kynceľová : VKÚ Harmanec, s. r. o., 2017. ↑ Národný park (NP) Veľká Fatra. დაარქივებულია ორიგინალიდან — 2021-04-24. ციტირების თარიღი: 2021-04-24.
პატარა ფატრა

პატარა ფატრა (სლოვაკ. Malá Fatra) — ქედი დასავლეთ კარპატებში, ჩრდილოეთ სლოვაკეთში. უმაღლესი წერტილის სიმაღლეა 1709 მ (მთა ველკი-კრივანი). გეომორფოლოგიურად ფატრა-ტატრების ოლქის ნაწილია. მდინარე ვაგით დაყოფილია ორ ნაწილად. არის ძველი გამყინვარების კვლები. განვითარებულია კარსტი. უხვადაა კარსტული ფორმები. აგებულია მეტწილად გრანიტებით, კირქვებითა და დოლომიტებით. განვითარებულია ტურიზმი. ↑ J. Gargulák, V. Križo: Malá Fatra: turistický sprievodca ČSSR, Bratislava : Šport, 1980
ვალკირიები

ვალკირიები (ძვ. ისლანდიური valkyrjas — „მოკლულთა ამომრჩევები“) — სკანდინავიურ მითოლოგიაში მეომარი ქალწულები. ემორჩილებოდნენ ოდინს და ბრძოლის დროს ანაწილებდნენ (არიგებდნენ) გამარჯვებასა და სიკვდილს. ქსოვდნენ ქსოვილს ადამიანის ნაწლავებისგან და თან ავისმომასწავებელ სიმღერას მღეროდნენ; დაღუპულ ვაჟკაცებს მიჰყვებოდნენ ვალჰალაში, სადაც ნადიმის დროს ემსახურებოდნენ. ადამიანის დაბადებისას მათი ბედის განმსაზღვრელ ნორმებთან ერთად წარმოადგენდნენ ღვთაებათა დაბალ კატეგორიებს. უცხო სიტყვათა ლექსიკონი, გვ. 283. 2007. მთავარი რედაქტორი გურამ აბსანძე.
ეფუზია

ეფუზია (ლათ. effusio — ამონთხევა) — ბლანტი ლავის ამონთხევის პროცესი დედამიწის ზედაპირზე. მისი გაცივების შედეგად წარმოიქმნება ეფუზიური ქანები, რომლებიც განლაგებულია ლავური ნაკადებისა და ლავური საფარების სახით. ეფუზია ვულკანური მოქმედების გამოვლინების ერთ-ერთი ფორმაა. ეფუზიას თან სდევს ექსპლოზია — პატარა (ვულკანური ფერფლი, ქვიშა ან ტუფი) ან დიდი (ვულკანური ყუმბარა და შლაკები) ნატეხების ამოსროლა. მჟავა, ბლანტი ლავა ზოგჯერ არ იღვრება, არამედ იჭყლიტება, რის გამოც იქმნება ვულკანური გუმბათი (ექსტრუზია). გამოიყოფა ლატერალური, სუბტერმინალური და ტერმინალური ეფუზია. ↑ ეფუზია — უცხო სიტყვათა ლექსიკონი ↑ ეფუზია — დიდი საბჭოთა ენციკლოპედია
ვალი (მითოლოგია)

ვალი (ძვ. სკანდ. Váli) — სკანდინავიურ მითოლოგიაში ერთ-ერთი ღმერთი, ოდინისა და რინდას ვაჟი, მამაცი მეომარი, რომელმაც ერთი წლის ასაკში შური იძია ღმერთ ჰედუზე ბალდრის დაღუპვისთვის. რაგნარეკის შემდეგ ვალი უმცროს ღმერთებთან, ძმა ვიდართან და თორის ვაჟებთან: მაგნისა და მოდისთან, ერთად იცხოვრებს განახლებულ სამყაროში. უცხო სიტყვათა ლექსიკონი, გვ. 283. 2007 წელი.
ოგიუსტ მაკე

ოგიუსტ მაკე (ფრანგ. Auguste Maquet; დ. 13 სექტემბერი, 1813, პარიზი — გ. 8 იანვარი, 1888) — ფრანგი მწერალი. ყველაზე მეტად ცნობილია უფროს ალექსანდრე დიუმასთან თანამშრომლობის გამო. დიუმამ მაკეს დახმარებით შექმნა ისეთი ნაწარმოებები, როგორიცაა გრაფი მონტე-კრისტო და სამი მუშკეტერი. ოგიუსტ მაკე - პროექტი გუტენბერგი ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Léonore database — ministère de la Culture. <a href="https://wikidata.org/wiki/Track:Q2886420"></a><a href="https://wikidata.org/wiki/Track:Q384602"></a> ↑ SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 Find a Grave — 1996. <a href="https://wikidata.org/wiki/Track:Q63056"></a> ↑ 5.0 5.1 IMSLP — 2006. <a href="https://wikidata.org/wiki/Track:Q523660"></a> ↑ Moiroux J. Le cimetière du Père-Lachaise — Paris: 1908. — P. 239. <a href="https://wikidata.org/wiki/Track:Q13413655"></a><a href="https://wikidata.org/wiki/Track:Q13413705"></a><a href="https://wikidata.org/wiki/Track:Q90"></a> ↑ Library of the World's Best Literature / C. D. Warner — 1897. <a href="https://wikidata.org/wiki/Track:Q952614"></a><a href="https://wikidata.org/wiki/Track:Q19098835"></a>
ხმლების ქარიშხალი

ხმლების გრიგალი (ინგლ. A Storm of Swords) — მესამე წიგნი ეპიკური ფენტეზის ჟანრის რომანების სერიაში „ყინულისა და ცეცხლის სიმღერა“, რომლის ავტორია ჯორჯ რეიმონდ რიჩარდ მარტინი. წიგნი პირველად გამოიცა 2000 წლის 8 აგვისტოს დიდ ბრიტანეთში, ამერიკული გამოცემა კი იმავე წლის ნოემბერში შედგა. მანამდე გამოიცა ნოველა დრაკონის გზა, რომელშიც შევიდა დენირეს ტარგარიენის რამდენიმე თავი წიგნიდან. ხმლების გრიგალმა მოიგო 2001 წლის ლოკუსის ჯილდო, 2002 წლის გეფენის ჯილდო საუკეთესო რომანისთვის და ნომინირებული იყო 2001 წლის ნებულას ჯილდოზე. წიგნი იყო სერიიდან პირველი, რომელმაც ნომინაცია მოიპოვა ჰიუგოს პრემიაზე, თუმცა საბოლოოდ პრიზი მიიღო ჯოან როულინგის წიგნმა ჰარი პოტერი და ცეცხლოვანი თასი. HBO-ს ტელესერიალის, სატახტოთა თამაშის მესამე სეზონი წიგნი პირველ ნახევარზეა დაფუძნებული. წიგნი მოთხრობილია 10 ძირითადი პერსონაჟის პერსპექტივიდან. ასევე, დამატებითი ეპიზოდური პერსონაჟების თვალთახედვითაა გადმოცემული პროლოგი და ეპილოგი. ყოველი თავი დასათაურებულია იმ პერსონაჟის მიხედვით, რომლის პერსპექტივიდანაც მიმდინარეობს თხრობა. პროლოგი: ჩეტი, ღამის ებგურის კაცი. სერ ჯეიმი ლანისტერი, მეფის გვარდიის რაინდი, ჯონ სნოუ — ედარდ სტარკის ბუში, ღამის ებგურის კაცი. ლედი კეტლინ სტარკი — ედარდ სტარკის ქვრივი. ტირიონ ლანისტერი — ტივინ ლანისტერის ჯუჯა ვაჟი, ჯეიმი ლანისტერი ძმა. სანსა სტარკი — ედარდ და კეტლინ სტარკების უფროსი ქალიშვილი. არია სტარკი — ედარდ და კეტლინ სტარკების უმცროსი ქალიშვილი. ბრან სტარკი — ედარდ და კეტლინ სტარკების მეორე ვაჟი, უინტერფელისა და ჩრდილოეთის ტახტის მემკვიდრე. სემველ ტარლი — ლორდი რენდილ ტარლის მშიშარა ვაჟი, ღამის ებგურის კაცი. სერ დავოს სივორთი — ყოფილი კონტრაბანდისტი, რაინდი სტანის ბარათეონის სამსახურში, ცნობილი როგორც ხახვის რაინდი. დედოფალი დენერის ტარგარიენი — შვიდი სამეფოს ტახტის კანონიერი მფლობელი ტარგარიენთა გვარიდან. ეპილოგი: მერეტ ფრეი. ხმლების გრიგალი Goodreads-ზე ხმლების გრიგალიი ყინულისა და ცეცხლის ვიკიზე ხმლების გრიგალი ჯორჯ მარტინის ოფიციალურ საიტზე ↑ Miller, Faren. (November 2000) Locu Online Reviews: A Storm of Swords (August 2000). Locus. LocusMag.com. ციტირების თარიღი: March 7, 2010. ↑ 2.0 2.1 2.2 2001 Award Winners & Nominees. Worlds Without End. ციტირების თარიღი: 2009-07-25. ↑ 2001 Hugo Awards. The Hugo Awards (2001-09-03). ციტირების თარიღი: 2011-10-13. ↑ Martin, George R. R.. (11 April 2012) Season Three. ციტირების თარიღი: 11 April 2012.
ბუჩეჯი

ბუჩეჯი (რუმ. Bucegi) — მთის მასივი ცენტრალურ რუმინეთში, სამხრეთი კარპატების ნაწილი. გადაჭიმულია ქალაქ ბრაშოვიდან სამხრეთით. სიმაღლე 2505 მ (ომუ). აგებულია ცარცული კონგლომერატებით. აღმოსავლეთი კალთები ციცაბოა. კალთებიდან სათავეს იღებს მდინარე იალომიცა. მასივის ზოგიერთ ადგილზე ქანების დამუშავების გამო შექმნილია მეტად ეფექტიანი ფორმები, რომელთაგან აღსანიშნავია ეგრეთ წოდებული „სფინქსი“. შეგიძლიათ იხილოთ მედიაფაილები თემაზე „ბუჩეჯი“ ვიკისაწყობში. ბუჩეჯის მასივი (რუმინული)
სახელმწიფო ჰიმნი

სახელმწიფო ანუ ეროვნული ჰიმნი — საზეიმო სიმღერა, პატრიოტული მუსიკალური ნაწარმოები, რომელიც მიღებულია სახელმწიფოებრივი ერთიანობის სიმბოლოდ. ქვეყნის მთავრობის მიერ იგი კანონით გამოცხადებულია სახელმწიფოს ოფიციალურ სიმღერად. ჰიმნს თან ახლავს ტექსტი, რომელშიც ტრადიციულად გამოხატულია სამშობლოს ქება, მისი წარსულის და მომავლის შეფასება, მოცემული ერის ერთიანობის, კონსოლიდაციის და სოლიდარობის იდეა. XIX და XX საუკუნეებში, ეროვნული თვითშეგნებისა და ეროვნულ-განმათავისუფლებელი მოძრაობების აღმავლობის შედეგად, ბევრმა ქვეყანამ მიიღო ეროვნული ჰიმნი, რომელიც სხვა საერთო პატრიოტული სიმღერების მსგავსად პოპულარული გახდა. სახელმწიფო ჰიმნების სია ვიკისაწყობში არის გვერდი თემაზე: სახელმწიფო ჰიმნი National Anthems (mp3 files) დაარქივებული 2008-04-09 საიტზე Wayback Machine. national-anthems.net დაარქივებული 2008-04-09 საიტზე Wayback Machine.
შურიანუს მთები

შურიანუს მთები, სებეშის მთები (რუმ. Munții Șureanu) — ქედი რუმინეთში, სამხრეთ კარპატებში. მაღალი ზეგანია, რომელზედაც აღმართულია ცალკეული, ცირკებით დანაწევრებული გუმბათისებური მწვერვალები. ოვალური კონტურებიანი მასივი გუმბათისებურად და ციცაბოდ ეცემა კიდეებისაკენ, რის გამოც მის კალთებში ჩაჭრილ მდინარეთა ხეობები მარაოსებურადაა განლაგებული. სამხრეთ ნაწილში გავრცელებულია კირქვები, რომლებშიც გამომუშავებულია მღვიმეები. შურიანუს მთები
მატრა

მატრა (უნგრ. Mátra) — ვულკანური მასივი დასავლეთ კარპატების სამხრეთ ნაწილში, ჩრდილოეთ უნგრეთში. მაქსიმალური სიმაღლე 1014 მ (მთა კეკეში, უნგრეთის უმაღლესი წერტილი). აგებულია უმეტესწილად ანდეზიტური ლავებითა და მათი ტუფებით. ღრმად არის დანაწევრებული მდინარეთა ხეობებით, დამახასიათებელია ციცაბო კალთები და კონუსისებრი მწვერვალები. ფერდობები შემოსილია მუხნარ-წიფლნარით. მთისძირში გაშენებულია ბაღები, ვენახები. არის თერმული წყაროები და კურორტები, რომელთაგან აღსანიშნავია პარადი, მატრაფიურედი და სხვა. განვითარებულია ტურიზმი. ↑ Kékes, Hungary | peakbagger.com ↑ Краткая географическая энциклопедия. Том 2: М., 1961.
პოლივანოვის სისტემა

პოლივანოვის სისტემა — იაპონური სიტყვების დაწერის კირილური ანბანით გადმოტანის სატრანსკრიფციო სისტემა, რომელიც 1917 წელს შექმნა რუსმა აღმოსავლეთმცოდნემ, ცნობილმა იაპონოლოგმა ევგენი დიმიტრის ძე პოლივანოვმა. ევგენი პოლივანოვის სატრანსკრიფციო სისტემა გამოქვეყნდა 1930 წელს და დღემდე იგი ყველაზე გავრცელებულ სისტემას კირილური ანბანის საფუძველზე შექმნილ სისტემათა წარმოადგენს. გარდა პოლივანოვის ხსენებული სისტემისა, არსებობს აგრეთვე იაპონური სიტყვების კირილიზაციის სხვა ალტერნატიული (სპალვინის, პოზდნეევის) საშუალებებიც. პოლივანოვის სისტემას აგრეთვე „როსიჲაჯის“, ან „კირიჯის“ უწოდებენ მსგავსად რომაჯისა, რომელიც იაპონური სიტყვების გადმოტანის ლათინურ (მაშასადამე საერთაშორისო მასშტაბით აღიარებულ) ტრანსლიტერაციას წარმოადგენს. საბჭოთა პერიოდში საქართველოს სსრ უმაღლეს სასწავლებლებში არ ასწავლიდნენ იაპონურ ფილოლოგიას. ამ მიზეზის გამო კერძო, საკუთარი, ან გეოგრაფიული სახელების ქართულად გადმოტანა უმთავრესად ხდებოდა კირიჯის მეშვეობით, ანუ რუსული ე.წ. პოლივანოვის კირილიზებული ფორმებით. დღესდღეობით სულ უფრო ფეხს იკიდებს რომაჯი. მაგ. ნაცვლად ფუკუსიმასი შეხვდებით ფუკუშიმას, ჰონსიუსი - ჰონშუს, ჰიროსიმას ნაცვლად ჰიროშიმას, ცუსიმას ნაცვლად ცუშიმას, ფუძიამას ნაცვლად ფუჯიამას და ა.შ.. აქედან გამომდინარე, ე.წ. „გურუძიჲაჯის“ შექმნა ჯერ კიდევ სამომავლო საქმედ რჩება ქართველ და იაპონელ ენათმეცნიერთათვის. პოლივანოვის სისტემის დახმარებით სუფთა იაპონური სიტყვების გადმოცემისას, კანჯითა და ჰირაგანით შესრულებული სიტყვები ტრანსლიტერირდება ნუსხურად, ანუ ე.წ. „პატარა“ ასოებით, ხოლო სესხების გზით შემოსული სიტყვები, რომლებიც, როგორც ცნობილია კატაკანით იწერება, კირილურად გადატანება ჩვეულებრივ მეტყველებაში დიდად წოდებული, ანუ მთავრული ასოებით. მოცემულ ცხრილში ჯერ ჰირაგანა მოდის, შემდეგ მარჯვნივ დგას კატაკანას შესაბამისი ნიშანი, რომელთაგან ორივე პოლივანოვის სისტემით ერთნაირად იწერება, ხოლო შემდეგ ცნობისათვის ფრჩხილებში მოცემულია ჰეპბერნის სისტემის ლათინური ტრანსლიტერაცია. პალადიუსის სისტემა კონცევიჩის სისტემა ჰიდეჰიკო ნაკაძავა ვიეტნამურ-რუსული ტრანსკრიფცია‎ Алпатов В. М., Аркадьев П. М., Подлесская В. И. Теоретическая грамматика японского языка. — М.: Наталис, 2008. — Т. 1. — С. 37. — 559 с. — ISBN 9785806202919. Н. Дупленский, Союз переводчиков России. Письменный перевод — Рекомендации переводчику и заказчику. Приложение 5 Написание китайских и японских имен и географических названий по-русски — 14 мая 2004 года. Аминева С. М. и др. Практическая транскрипция фамильно-именных групп, 2-е изд., доп. М.: Наука, 2006. ISBN 5-02-033718-8.
ნევსკი-პარკლესხოზი

ნევსკი-პარკლესხოზი (რუს. Невский Парклесхоз) — სოფელი სვერდლოვის საქალაქო დასახლებაში, ლენინგრადის ოლქში. ნევსკი-პარკლესხოზის ადგილას არსებული პირველი დასახლება ჯერ კიდევ 1500 წლით დათარიღებულ წიგნშია მოხსენიებული, ეს იყო ორი სოფელი ვალიტოვო, მდინარე ვარვისტის ნაპირას. ეს დასახლებები არსებობდა XVIII საუკუნის დასაწყისამდე. სოფელი — ნევსკი-პარკლესხოზი მდებარეობს მდინარე ნევის ნაპირას, ნევის ტყე-პარკის მახლობლად. ↑ ლენინგრადის ოლქის ადმინისტრაციულ-ტერიტორიული დაყოფა. — სპბ., 2007, გვ. 75 ↑ Переписная окладная книга Водской пятины 1500 года, стр. 135 ↑ «Предыстория Санкт-Петербурга. Раздел 2. Нева и ее дельта в начале Северной войны» Александр Шарымов, стр. 37
უკრაინის კარპატები

უკრაინის კარპატები (უკრ. Українські Карпати) — ქედი უკრაინაში, აღმოსავლეთი კარპატების ჩრდილოეთი ნაწილი. გადაჭიმულია უმეტესწილად ლვოვის, ივანო-ფრანკოვსკის, იმიერკარპატებისა და ჩერნოვცის ოლქების ტერიტორიებზე. სიგრძე დაახლოებით 280 კმ, სიგანე 100 კმ-ზე მეტი. ფართობი 24 ათ. კმ². სიმაღლე 2061 მ (მთა ჰოვერლა). გეოლოგიურ აღნაგობაში ჭარბობს ცარცულ-პალეოგენური ასაკის ფლიში; არის იურული კირქვებისა და პალეოზოური კრისტალური ფიქლების გამოსავლები. ნეოგენური ვულკანოგენური წარმონაქმნები წარმოდგენილია ანდეზიტებით, ბაზალტებითა და ტუფებით. ფერდობები დაფარულია შერეული და მუქწიწვოვანი ტყით, ქვედა სარტყელში გვხვდება წიფლის ტყეები. ზედა სარტყელში არსებული მდელოები ზაფხულის საძოვრებად გამოიყენება. მოიპოვება ნავთობის, აირის, მურა ნახშირის, გოგირდის, ოზოკერიტის, კალიუმის მარილის, ქვამარილის საბადოები და სხვა. უკრაინის კარპატების ფარგლებში განვითარებულია ტურიზმი. ↑ Цись П. М. Геоморфологія УРСР. — Л., 1962. ↑ Дмітрієв М. І. Геоморфологія УСРР. — Х. : Радянська школа, 1936. ↑ Геоморфология Украинской ССР / Под общ. ред. И. М. Рослого. — К. : Вища школа, 1990. — 287 с.